ٹھگ بہرام

ٹھگ بہرام یا بہرام (پیدائش: 1765ء– وفات: 1840ء) اٹھارہویں صدی عیسوی کے نصفِ آخر سے اُنیسویں صدی عیسوی کے اوائل چار عشروں تک وہ ٹھگیوں کے سربراہ کی حیثیت سے ہندوستان میں مشہور تھا۔ ٹھگی دراصل وہ قاتل تھے جو اواخر اٹھارہویں صدی عیسوی سے اُنیسویں صدی عیسوی تک مرکزی ہندوستان میں بہت زور و شور سے اپنی کارروائیوں میں مشغول تھے۔ یہ گروپ نما شکل اختیار کرتے تھے اور باقاعدہ اجتماعی قتل کیا کرتے۔ ٹھگ بہرام نے 1790ء سے لے کر 1840ء تک کل 931 افراد قتل کیے۔ ٹھگ بہرام نے تقریباً تمام قتل رومال یا کمر بند کے ذریعہ سے کیے جنہیں وہ مقتولین کے منہ پر کس کر باندھ دیا کرتا تھا۔Dash, Mike (2005)۔ Thug: The True Story of India's Murderous Cult۔ London: Granta pp.283-9The Top Ten of Everything 1996 (Page 65)۔ ISBN 0-7894-0196-7Rubinstein, William D. (2004) Genocide: A History۔ Pearson Education Limited. p.83 1840ء میں ٹھگ بہرام کو پھانسی دے دی گئی۔

 سوانح حیات 
بہرام غالباً 1765ء میں پیدا ہوا، اُس کا مقام پیدائش نا معلوم ہے۔ ایسٹ انڈیا کمپنی کے زمانہ میں وہ باقاعدہ طور پر قتل کرنے والا قاتل تھا اور 1790ء سے 1840ء تک یعنی قریب پچاس سال تک وہ قاتلوں کی فہرست میں سر اول رہا۔ ایسٹ انڈیا کمپنی کا ایک افسر جیمز پیٹن اُس کی تلاش میں کئی سال تک سرگرداں رہا۔ اُس کی ذاتی ڈائری سے معلوم ہوتا ہے کہ بہرام نے پچاس سالوں میں 931 افراد کو قتل کیا۔Paton, James. Collections on Thuggee and Dacoitee. British Library Add.Mss. 41300 fol. 118, 202–03

لفظ ٹھگ یا ٹھگی  انگریزی میں ہندی سے آیا ہے جس کے معنی میں ہر وہ آدمی آتا ہے جو گروپ نما گروہ کی شکل میں قتل کرے یا لوٹ مار کرے، William Sleeman. Rambles and Recollections of an Indian Official۔ اِس زمانہ میں یہ لوگ لوٹ مار کے علاوہ قتل بھی کیا کرتے تاکہ ہندوستان کے علاقوں میں اُن کی وحشت پھیلی رہے۔ بہرام خود قتل کرنے کے لیے دو ذرائع سے مشہور تھا، ایک اُس کا رومال اور دوسرا کمربند۔ رومال یا کمربند کے ذریعہ وہ منہ پر رکھتے ہوئے گلا گھونٹ کر مار دیتا۔ 1840ء میں وہ ایسٹ انڈیا کمپنی کے افسران کے ہاتھوں گرفتار ہو گیا اور اُسے پھانسی پر چڑھا دیا گیا۔ اِس کے قتل پر تمام ہندوستان میں سکون و چین کا زمانہ دوبارہ لوٹ آیا۔

 مزید دیکھیے 
 1900ء سے قبل کے سلسلہ وار قاتلوں کی فہرست
 سید امیر علی (ٹھگ)

 حوالہ جات 

زمرہ:1765ء کی پیدائشیں
زمرہ:1840ء کی وفیات
زمرہ:برطانوی ہند سے سزائے موت بذریعہ پھانسی پانے والے
زمرہ:بھارتی بلوائی
زمرہ:بھارتی سلسلہ وار قاتل
زمرہ:بھارتی قاتل قرار شخصیات
زمرہ:سزائے موت یافتہ بھارتی شخصیات
زمرہ:مرد سلسلہ وار قاتل
زمرہ:ویکی ڈیٹا سے مختلف مختصر وضاحت
زمرہ:جبل پور کی شخصیات
زمرہ:پھانسی لگائے گئے لوگ
زمرہ:بھارت میں اموات
زمرہ:بھارتی مجرمین